《避暑詶顾东岩》
明代·周伦

七月七日苦炎热，溽暑蒸人况衰耋。渴思玉井旧赐冰，梦绕山阴夜航雪。

顾君意兴今长康，招我避暑开山堂。重檐高栋足凉思，瓜果杂饤罗冰浆。

河朔翩翩酒客至，美得四兼难并二。山风飒沓解烦熇，别是人间一天地。

岩西忽啮半边日，新月当天光又出。携樽露坐月下台，月下迢迢望灵匹。

灵匹争传是女牛，一水阻隔明河流。星桥不见乌鹊度，万里晶光河汉秋。

作者简介：（1463—1542）苏州府昆山人，字伯明，号贞翁。弘治十二年进士。授新安知县，擢大理寺少卿，官至南京刑部尚书。有《贞翁稿》、《西台纪闻》、《医略》等。